Η **Ελληνική Εθελοντική Φρουρά** (στο εξής: **ΕΕΦ**, σερβικά: Грчка Добровољачка Гарда) ήταν μία μονάδα Ελλήνων εθελοντών η οποία πολέμησε στον Πόλεμο της Βοσνίας στο πλευρό του Στρατού της Σερβικής Δημοκρατίας. Μερικά μέλη της μονάδας ήταν παρόντα στην περιοχή της Σφαγής της Σρεμπρένιτσα και ύψωσαν την Ελληνική σημαία πάνω από την πόλη κατά παρότρυνση του Ράτκο Μλάντιτς.

Ιστορία
-------

Το πρώτο απόσπασμα Ελλήνων εθελοντών στη Βοσνία κατέφθασε το 1993. Τον Μάρτιο του 1995, η ΕΕΦ, ένα τμήμα εκατό Ελλήνων παραστρατιωτικών σχηματισμένο κατά απαίτηση του Ράτκο Μλάντιτς, Αρχηγού του Γενικού Επιτελείου του Σερβοβοσνιακού Στρατού, έγινε τακτική μάχιμη μονάδα του Σώματος Ντρίνα με τα δικά της διακριτικά, έναν λευκό δικέφαλο αετό σε μαύρο φόντο. Η μονάδα διοικούταν από Σέρβους αξιωματικούς και είχε ως βάση της τη Βλασένιτσα, μια κωμόπολη στην Κοιλάδα Ντρίνα.

Μερικοί από τους εθελοντές έχουν ταυτοποιηθεί ως μέλη της Χρυσής Αυγής, ενός ελληνικού νεοναζιστικού-εθνικιστικού πολιτικού κόμματος, ενώ υπηρχαν και άλλοι που ήταν μισθοφόροι. Το κίνητρο τους ήταν η στήριξη των Ορθόδοξων αδελφών τους στη μάχη.

Ο Αρχιεπίσκοπος Σεραφείμ είχε προσκαλέσει τον Σερβοβόσνιο ηγέτη Ράντοβαν Κάρατζιτς να επισκεφθεί την Αθήνα το 1993. Σε μια διαδήλωση στην οποία είχαν συμμετάσχει Έλληνες πολιτικοί, ο Κάρατζιτς ανήγγειλε: «έχουμε μόνο τον Θεό και τους Έλληνες στο πλευρό μας».

Παρουσία στη Σρεμπρένιτσα τον Ιούλιο του 1995
---------------------------------------------

Το 2002 η αναφορά του Ολλανδικού Ινστιτούτο Σπουδών NIOD για τον Πόλεμο, το Ολοκαύτωμα και τις Γενοκτονίες για τη Σρεμπρένιτσα περιέγραψε πως η μονάδα της ΕΕΦ ύψωσε την ελληνική σημαία πάνω από την πόλη μετά την πτώση της, παραπέμποντας σε βιντεοσκοπημένο υλικό του γεγονότος και αποσπάσματα από υποκλεμμένες Σερβοβοσνιακές στρατιωτικές τηλεφωνικές συνομιλίες, οι οποίες περιελάμβαναν το κατηγορηματικό αίτημα του για την ύψωση της σημαίας υπέρ της τιμής «των γενναίων Ελλήνων που μάχονται στο πλευρό μας». Η αναφορά επίσης αποκάλυπτε ότι η ελληνική κυβέρνηση είχε στείλει φορτία ελαφρού οπλισμού και πυρομαχικών στον Σερβοβοσνιακό στρατό μεταξύ του 1994 και του 1995.

Σύμφωνα με μια αναφορά του Γαλλικού Πρακτορείου Ειδήσεων, περίπου δώδεκα Έλληνες εθελοντές μάχονταν στο πλευρό των Σερβοβοσνίων κατά τη διάρκεια της σφαγής της Σρεμπρένιτσα. Η συμμετοχή της ΕΕΦ στην επίθεση αναφέρθηκε από τον τύπο και πολλοί από τους εθελοντές έδωσαν συνέντευξη στα ελληνικά ΜΜΕ.

Παραπομπές
----------

1. 1 2  NIOD: *Srebrenica. Reconstruction, background, consequences and analyses of the fall of a ‘safe’ area.* 2002, p. 2787[*νεκρός σύνδεσμος*]
2. ↑  Steve Iatrou "Greek volunteers fought alongside Bosnian Serbs", OMRI Daily Digest II, No. 136, 14 July 1995, HR-Net (Hellenic Resources Network). Ανακτήθηκε στις 31 Ιουλίου 2010
3. ↑  Koknar, Ali M. (14 Ιουλίου 2003). «The Kontraktniki : Russian mercenaries at war in the Balkans». *Bosnian Institute*. Αρχειοθετήθηκε από το πρωτότυπο στις 2016-03-04.. Ανακτήθηκε στις 2016-02-14.
4. ↑  Anna Stai & Kostas Koutelos (Antinazi Initiative in Athens) "The twilight world of Golden Dawn," *Searchlight Magazine* (16 Δεκεμβρίου 2003). MHRMI (Macedonian Human Rights Movement International).
5. ↑  Grohmann, Karolos; "Greece starts probe into Srebrenica massacre"; Reuters, 27 Ιουνίου 2006  Αρχειοθετήθηκε 2009-01-04 στο Wayback Machine.Αρχειοθετήθηκε 4 Ιανουάριος 2009 στη Wayback Machine του *Internet Archive*
6. 1 2  Smith, Helena (5 Ιανουαρίου 2003). «Greece faces shame of role in Serb massacre». Λονδίνο: The Guardian.. Ανακτήθηκε στις 20 Απριλίου 2010.
7. ↑  «OMRI Daily Digest II, No. 136, 14 July 1995». Ανακτήθηκε στις 21 Ιανουαρίου 2015.
8. ↑  Howden, Daniel. «Greek role in Srebrenica massacre investigated». *The Independent*. Ανακτήθηκε στις 11 Ιουλίου 2014.
9. ↑  «Για τη Λευκή Φυλή και την Ορθοδοξία». *Ιός*. Ανακτήθηκε στις 11 Ιουλίου 2014.